
转注谞讬转 讟讜 注"讘 - 驻讬专讜砖 砖讟讬讬谞讝诇抓

讘讬诪讬 专' 讞诇驻转讗 讜专' 讞谞谞讬讗 讘谉 转专讚讬讜谉 砖注讘专 讗讞讚 诇驻谞讬 讛转讬讘讛 讜讙诪专 讗转 讛讘专讻讛 讻讜诇讛, 讜诇讗 注谞讜 讗讞专讬讜 讛注诐 讗诪谉. 讜讗诪专 砖诪砖 讘讬转 讛讻谞住转: 转拽注讜 讛讻讛谞讬诐! 讜转拽注讜. 讜讗讝 讗诪专: "诪讬 砖注谞讛 讗转 讗讘专讛诐 讗讘讬谞讜 讘讛专 讛诪讜专讬讛 讛讜讗 讬注谞讛 讗转讻诐 讜讬砖诪注 讘拽讜诇 爪注拽转讻诐 讛讬讜诐 讛讝讛", 讜讗诪专: 讛专讬注讜 讘谞讬 讗讛专谉! 鈥� 讛专讬注讜. 讜讗讝 讗诪专: "诪讬 砖注谞讛 讗转 讗讘讜转讬谞讜 注诇 讬诐 住讜祝 讛讜讗 讬注谞讛 讗转讻诐 讜讬砖诪注 讘拽讜诇 爪注拽转讻诐 讛讬讜诐 讛讝讛", 讜讻谉 讛诇讗讛.


讜讻砖讘讗 讛讚讘专 讗爪诇 讞讻诪讬诐, 诪讛 砖注砖讜 专' 讞诇驻转讗 讜专' 讞谞谞讬讗, 讗诪专讜: 诇讗 讛讬讬谞讜 谞讜讛讙讬谉 讻谉 诇注砖讜转 讘讗讜驻谉 讝讛 砖诇讗 诇注谞讜转 讗诪谉 讗讞专 讛讘专讻讛, 讗诇讗 讘砖注专 诪讝专讞 砖诇 讘讬转 讛诪拽讚砖 讜讘讛专 讛讘讬转, 讗讘诇 讗讬谉 注讜砖讬诐 讟讻住 讝讛 讘讻诇 驻专讟讬讜 讗诇讗 讘诪拽讚砖 讜诇讗 诪讞讜爪讛 诇讜.


讗 讘注谞讬谉 转注谞讬讜转 讛爪讬讘讜专 谞讗诪专: 砖诇砖 转注谞讬讜转 讛专讗砖讜谞讜转 讗谞砖讬 诪砖诪专 砖诇 讛讻讛谞讬诐, 讗讜转诐 讛诪砖诪砖讬诐 讘诪拽讚砖 讘讗讜转讜 砖讘讜注 砖讛讬讜 讘讜 讛转注谞讬讜转 诪转注谞讬谉, 讗讘诇 诇讗 诪砖诇讬诪讬谉 讗转 转注谞讬转诐. 讜讗谞砖讬 讘讬转 讗讘 砖爪专讬讻讬诐 诇注讘讜讚 注讘讜讚转 讛拽讜讚砖 讘讗讜转讜 讬讜诐 诇讗 讛讬讜 诪转注谞讬谉 讻诇诇. 讗诐 讛讬讛 讝讛 讬讜诐 爪讜诐 讘砖诇砖 转注谞讬讜转 砖谞讬讜转, 讗谞砖讬 诪砖诪专 诪转注谞讬谉 讜诪砖诇讬诪讬谉, 讜讗谞砖讬 讘讬转 讗讘 诪转注谞讬谉 讜诇讗 诪砖诇讬诪讬谉. 讜讗讬诇讜 讘砖讘注 转注谞讬讜转 讗讞专讜谞讜转 鈥� 讗诇讜 讜讗诇讜 诪转注谞讬谉 讜诪砖诇讬诪讬谉, 讗诇讜 讚讘专讬 专' 讬讛讜砖注.


讜讞讻诪讬诐 讗讜诪专讬诐: 砖诇砖 转注谞讬讜转 讛专讗砖讜谞讜转 鈥� 讗诇讜 讜讗诇讜 讙诐 讗谞砖讬 诪砖诪专 讜讙诐 讗谞砖讬 讘讬转 讗讘 诇讗 讛讬讜 诪转注谞讬谉 讻诇诇, 砖诇砖 砖谞讬讜转 鈥� 讗谞砖讬 诪砖诪专 诪转注谞讬谉 讜诇讗 诪砖诇讬诪讬谉, 讜讗谞砖讬 讘讬转 讗讘 诇讗 讛讬讜 诪转注谞讬谉 讻诇诇. 砖讘注 讗讞专讜谞讜转 鈥� 讗谞砖讬 诪砖诪专 诪转注谞讬谉 讜诪砖诇讬诪讬谉, 讜讗谞砖讬 讘讬转 讗讘 诪转注谞讬谉 讜诇讗 诪砖诇讬诪讬谉.


讻讬讜谉 砖讛讝讻专谞讜 讗转 诪谞讛讙诐 砖诇 讗谞砖讬 诪砖诪专 讘讝诪谉 讛讘讬转 诪注讬专讬诐 注诇 讛讘讚诇 谞讜住祝 讘讬谞讬讛诐: 讗谞砖讬 诪砖诪专 诪讜转专讬谉 诇砖转讜转 讬讬谉 讘诇讬诇讜转 讗讘诇 诇讗 讘讬诪讬诐, 讜讗谞砖讬 讘讬转 讗讘 砖注讜讘讚讬诐 讘讜 讘讬讜诐, 讗讬谞诐 砖讜转讬诐 讬讬谉 诇讗 讘讬讜诐 讜诇讗 讘诇讬诇讛 (砖讘讜 诪拽专讬讘讬诐 讗转 讛讗讬诪讜专讬诐), 砖讛专讬 讗住讜专 诇讻讛谞讬诐 诇注讘讜讚 讻砖讛诐 砖转讜讬讬 讬讬谉. 讜注讜讚 讛诇讻讛 讻诇诇讬转: 讗谞砖讬 诪砖诪专 讜讗谞砖讬 诪注诪讚 砖讛诐 讛讬砖专讗诇讬诐 砖讛讬讜 诪爪讟专驻讬诐 诇讻诇 诪砖诪专 讻讛谞讬诐 讜讘讗讜转讜 砖讘讜注 讛讬讜 注讜住拽讬诐 讘讚讘专讬 转驻讬诇讛 讜转讞讬谞讛 讗住讜专讬谉 诪诇住驻专 讜诪诇讻讘住 讻诇 讗讜转讜 砖讘讜注 砖诇 诪砖诪专诐, 讜讘讬讜诐 讛讞诪讬砖讬 诪讜转专讬谉, 诪驻谞讬 讻讘讜讚 讛砖讘转.


讘 讜诇注谞讬谉 转注谞讬讜转 讘讻诇诇: 讻诇 讬讜诐 讛讻转讜讘 讘诪讙诇转 转注谞讬转 砖谞讗诪专 讘讜 "讚诇讗 诇诪住驻讚" [砖诇讗 诇住驻讜讚] 讘讬讜诐 讝讛 鈥� 讙诐 讬讜诐 诇驻谞讬讜 讗住讜专 讘讛住驻讚, 讗讜诇诐 讘讬讜诐 砖诇讗讞专讬讜 鈥� 诪讜转专. 专' 讬讜住讬 讗讜诪专: 讙诐 砖诇驻谞讬讜 讜讙诐 砖诇讗讞专讬讜 讗住讜专.


讜讗讬诇讜 讬讜诐 砖谞讗诪专 讘讜 专拽 "讚诇讗 诇讛转注谞讗讛" 鈥�/b> [砖讗住讜专 诇讛转注谞讜转 讘讜], 诇驻谞讬讜 讜诇讗讞专讬讜 诪讜转专. 讜讗讬诇讜 专' 讬讜住讬 讗讜诪专: 诇驻谞讬讜 鈥� 讗住讜专, 诇讗讞专讬讜 鈥� 诪讜转专.


讜注讜讚 讗诪专讜: 讗讬谉 讙讜讝专讬谉 转注谞讬转 注诇 讛爪讘讜专 讘转讞讬诇讛 讘讬讜诐 讞诪讬砖讬, 讻讚讬 砖诇讗 诇讛驻拽讬注 讗转 讛砖注专讬诐, 砖讻谉 讘住讜祝 讛转注谞讬转 讬专讘讜 讛讘讗讬诐 诇拽谞讜转, 讜讻讬讜谉 砖专讘讬诐 讘讗讬诐 诇拽谞讜转 讗讜讻诇, 讙诐 诇爪讜专讱 讛讬讜诐 讜讙诐 诇讻讘讜讚 讛砖讘转, 注诇讜诇讬诐 讛诪讜讻专讬诐 诇讛驻拽讬注 讗转 讛砖注专讬诐 讜诇讛注诇讜转 诪讞讬专讬诐. 讗诇讗 砖诇砖 转注谞讬讜转 讛专讗砖讜谞讜转 诇驻讬 讛住讚专: 砖谞讬 讜讞诪讬砖讬 讜砖谞讬, 讜砖诇砖 砖谞讬讜转 讞诪讬砖讬 砖谞讬 讜讞诪讬砖讬. 专' 讬讜住讬 讗讜诪专: 讻砖诐 砖讗讬谉 讛专讗砖讜谞讜转 诪转讞讬诇讜转 讘讞诪讬砖讬 讻讱 诇讗 砖谞讬讜转 讜诇讗 讗讞专讜谞讜转, 讗诇讗 诪转讞讬诇讬诐 转诪讬讚 讘砖谞讬.


讜注讜讚 讗诪专讜: 讗讬谉 讙讜讝专讬谉 转注谞讬转 注诇 讛爪讘讜专 讘专讗砖讬 讞讚砖讬诐, 讘讞谞讜讻讛, 讜讘驻讜专讬诐. 讜讗诐 讛转讞讬诇讜 诇讛转注谞讜转 讘讗讬讝讛 砖讛讜讗 诪讞讝讜专 转注谞讬讜转 拽讜讚诐 诇讻谉 讜讗讬专注 砖讗讞讚 诪讬诪讬 讛爪讜诐 讞诇 讘专讗砖 讞讜讚砖 讞谞讜讻讛 讗讜 驻讜专讬诐 鈥� 讗讬谉 诪驻住讬拽讬谉, 讜诪转注谞讬诐 讙诐 讘讗讜转诐 讬诪讬诐, 讗诇讜 讚讘专讬 专讘谉 讙诪诇讬讗诇. 讗诪专 专' 诪讗讬专: 讗祝 注诇 驻讬 砖讗诪专 专讘谉 讙诪诇讬讗诇 讗讬谉 诪驻住讬拽讬谉 鈥� 诪讜讚讛 讛讬讛 砖讘讬诪讬诐 讗诇讛, 讛拽专讜讬诐 诪讜注讚, 讗讬谉 诪砖诇讬诪讬谉 讗转 讛转注谞讬转. 讜讻谉 转砖注讛 讘讗讘 砖讞诇 诇讛讬讜转 讘注专讘 砖讘转 讗讬谉 诪砖诇讬诪讬诐 讘讜 讗转 讛爪讜诐 讗诇讗 讗讜讻诇讬诐 诪砖讛讜 诇驻谞讬 讻谞讬住转 讛砖讘转, 讻讚讬 砖诇讗 诇讛讬讻谞住 诇砖讘转 诪转讜讱 转注谞讬转.


讙 讙诪专讗 砖谞讬谞讜 讘诪砖谞讛: 住讚专 讛转注谞讬讜转 讻讬爪讚? 诪讜爪讬讗讬谉 讗转 讛转讬讘讛 讻讜'". 讜砖讜讗诇讬诐: 讜讗驻讬诇讜 讘拽诪讬讬转讗 [讘转注谞讬讜转 专讗砖讜谞讜转] 注讜砖讬诐 讻谉? 讜专诪讬谞讛讜 [诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜: 砖诇砖 转注谞讬讜转 专讗砖讜谞讜转 讜讻谉 砖谞讬讜转 谞讻谞住讬诐 诇讘讬转 讛讻谞住转, 讜诪转驻诇诇讬谉 讻讚专讱 砖诪转驻诇诇讬谉 讻诇 讛砖谞讛 讻讜诇讛


讜专拽 讘砖讘注 讗讞专讜谞讜转 诪讜爪讬讗讬谉 讗转 讛转讬讘讛 诇专讞讜讘讛 砖诇 注讬专, 讜谞讜转谞讬谉 讗驻专 注诇 讙讘讬 讛转讬讘讛 讜讘专讗砖 讛谞砖讬讗 讜讘专讗砖 讗讘 讘讬转 讚讬谉, 讜讻诇 讗讞讚 讜讗讞讚 谞讜讟诇 讜谞讜转谉 讘专讗砖讜. 专' 谞转谉 讗讜诪专: 讗驻专 诪拽诇讛 讛谉 诪讘讬讗讬谉, 讜诇讗 讗驻专 讗讞专. 讛专讬 砖讗驻专 讝讛 讛讜讗 专拽 讘讗讞专讜谞讜转! 讗诪专 专讘 驻驻讗: 讬砖 诇讜诪专, 讻讬 转谞谉 谞诪讬 诪转谞讬转讬谉 [讻讗砖专 砖谞讬谞讜 讙诐 讻谉 讘诪砖谞转谞讜] 注诇 讛砖讘注 讛讗讞专讜谞讜转 转谞谉 [砖谞讬谞讜], 砖讘讛谉 注讜砖讬诐 住讚专 诪讬讜讞讚 讝讛, 讜诇讗 讘专讗砖讜谞讜转.


讚 砖谞讬谞讜 讘诪砖谞讛 砖谞讜转谞讬诐 讗驻专 讘专讗砖 讛谞砖讬讗 讜讘专讗砖 讗讘 讘讬转 讚讬谉, 讜讛讚专 转谞讬 [讜讞讝专 讜砖谞讛] 讻诇 讗讞讚 讜讗讞讚 谞讜讟诇 讜谞讜转谉 讘专讗砖讜. 讜转讜讛讬诐: 讗讬谞讬 [讛讗诐 讻谉 讛讜讗] 讛住讚专 讛专讗讜讬?! 讜讛转谞讬讗 [讜讛专讬 砖谞讬谞讜 讘讘专讬讬转讗]: 专讘讬 讗讜诪专: 讘讙讚讜诇讛 讘讻诇 诪拽讜诐 砖讬砖 讘讜 注谞讬谉 砖诇 讙讚讜诇讛 讗讜 谞转讬谞转 讻讘讜讚 诪转讞讬诇讬谉 讗转 讛讚讘专 诪谉 讛讙讚讜诇 砖讘讗讜转讛 讞讘讜专讛, 讜讘讻诇 诪拽讜诐 砖讬砖 讘讜 拽诇诇讛 讜讘讬讝讜讬 诪转讞讬诇讬谉 诪谉


讛拽讟谉. 讜专讗讬讛 诇讚讘专 砖讘讙讚讜诇讛 诪转讞讬诇讬谉 诪谉 讛讙讚讜诇 鈥� 砖谞讗诪专: "讜讬讗诪专 诪砖讛 讗诇 讗讛专谉 讜诇讗诇注讝专 讜诇讗讬转诪专". (讜讬拽专讗 讬, 讜), 讛专讬 砖诪转讞讬诇讬诐 诪谉 讛讞砖讜讘 砖讘讻讜诇诐 诇讻讘讚讜 (讻讗诪讜专: "讻讬 砖诪谉 诪砖讞转 讛' 注诇讬讻诐", 讜讬拽专讗 讬, 讝). 讜讘拽诇诇讛 诪转讞讬诇讬谉 诪谉 讛拽讟谉 鈥� 砖(讗诪专 诪专) [讛讞讻诐]: 讘转讞诇讛 谞转拽诇诇 讛谞讞砖, 讜讗讞专 讻讱 谞转拽诇诇讛 讞讜讛, 讜讗讞专 讻讱 谞转拽诇诇 讗讚诐! 讜诪讚讜注 讘转注谞讬讜转 诪转讞讬诇讬诐 讘讘讬讟讜讬 讗讘诇 讜爪注专 诪讙讚讜诇讬 讛注讚讛?


讜诪砖讬讘讬诐: 讛讗 讞砖讬讘讜转讗 诇讚讬讚讛讜 [讝讜 诪砖讜诐 讞砖讬讘讜转 讛讬讗 诇讛诐] 讜讬砖 讘讻讱 讙诐 讻讘讜讚, 讚讗诪专讬 诇讛讜 [砖讗讜诪专讬诐 诇讛诐], 讻诇讜诪专, 专讜诪讝讬诐 注诇 讬讚讬 诪注砖讛 讝讛: 讗转讜谉 讞砖讬讘讬转讜 诇诪讬讘注讬 注诇谉 专讞诪讬 讗讻讜诇讬 注诇诪讗 [讗转诐 讞砖讜讘讬诐 诇讘拽砖 注诇讬谞讜 专讞诪讬诐 注诇 讻诇 讛注讜诇诐] 讜诇讻谉 专讗讜讬 诇讛转讞讬诇 讘讛诐.


讛 砖谞讬谞讜 讘诪砖谞讛: 讜讻诇 讗讞讚 讜讗讞讚 谞讜转谉 讘专讗砖讜, 讜讻谉 讗诪专 专讘 讗讚讗: 讜讻诇 讗讞讚 讜讗讞讚 谞讜讟诇 讜谞讜转谉 讘专讗砖讜, 讜砖讜讗诇讬诐: 谞砖讬讗 讜讗讘 讘讬转 讚讬谉 谞诪讬 谞砖拽诇讜 讗讬谞讛讜 讜谞讬谞讞讜 讘专讗砖讬讬讛讜 [讙诐 讻谉, 讬拽讞讜 讛诐 讜讬谞讬讞讜 讘专讗砖讬讛诐] 讘注爪诪诐, 诪讗讬 砖谞讗 讚砖拽讬诇 讗讬谞讬砖 讗讞专讬谞讗 讜诪谞讞 诇讛讜 [讘诪讛 砖讜谞讛, 诪讚讜注, 诇讜拽讞 讗讚诐 讗讞专 讜诪谞讬讞 诇讛诐] 讜诇讗 讛诐 注爪诪诐? 讗诪专 专' 讗讘讗 讚诪谉 拽住专讬: 注讜砖讬诐 讝讗转 讘讻讜讜谞讛, 讻讬 讗讬谞讜 讚讜诪讛 诪转讘讬讬砖 诪注爪诪讜 砖谞讜转谉 讗驻专 讘专讗砖 注爪诪讜

